Objava zahtjeva za izmjenu specifikacije proizvoda za naziv u sektoru vina iz članka 105. Uredbe (EU) br. 1308/2013 Europskog parlamenta i Vijeća

(2020/C 63/05)

Ova je objava temelj za podnošenje prigovora na zahtjev u skladu s člankom 98. Uredbe (EU) br. 1308/2013 Europskog parlamenta i Vijeća (1) u roku od dva mjeseca od datuma ove objave.

ZAHTJEV ZA IZMJENU SPECIFIKACIJE PROIZVODA

„Terrazze Retiche di Sondrio”

PGI-IT-A1352-AM02

Datum početka primjene: 24. srpnja 2017.

1. Pravila koja se primjenjuju na izmjenu

Članak 105. Uredbe (EU) br. 1308/2013 – izmjena koja nije manja

2. Opis i razlozi za izmjenu

2.1. Promjena naziva

Opis: izmjena se odnosi na promjenu naziva iz „Terrazze Retiche di Sondrio” u „Alpi Retiche”.

Obrazloženje: svrha je zahtjeva domaćim i posebno stranim potrošačima omogućiti da odmah prepoznaju proizvodno područje ove vrste vina kao i definirati planinsku prirodu proizvodnog područja njezinim identifikacijom s konkretnom alpskom regijom. Vina s oznakom zemljopisnog podrijetla „Alpi Retiche” već su stoljećima neraskidivo povezana s prethodno navedenim Retijskim Alpama. Posebnosti u geologiji, morfologiji, tlu i klimi njihovih obronaka stvaraju povoljne okolišne uvjete za uzgoj vinove lozu u tom području. Retijske Alpe štite područje Valtelline od hladnih sjevernih vjetrova, a njihove terasaste površine okrenute prema jugu pružaju u prosjeku više od 1 900 sunčanih sati godišnje, što je obično moguće samo na znatno nižim zemljopisnim širinama. Njihove padine gotovo su cijeli dan izložene sunčevim zrakama, što osigurava idealne klimatske uvjete za vinovu lozu i izvrsno grožđe. Tlo je plitko i uglavnom pjeskovito (oko 70 %), ali tehnika izgradnje suhozida koje podižu vinogradari omogućuje najbolju iskorištenost tla i visoke prinose u retijskom dijelu Alpa.

Naziv treba promijeniti u svim člancima specifikacije, kao i u odjeljcima 1.1., 1.4., 1.5., 1.6. i 1.8. jedinstvenog dokumenta.

2.2. Unošenje kategorije pjenušavog vina

Opis: izmjenom se uvodi pjenušavo vino koja se proizvodi u bijeloj i ružičastoj varijanti. Proizvodi se tradicionalnom metodom.

Obrazloženje: od početka 1970-ih brojna lokalna gospodarstva proizvode pjenušava vina od glavne sorte grožđa koja se uzgaja u području Valtelline, to jest sorte Nebbiolo, s mogućnošću dodavanja drugih sorti. Cilj zahtjeva za dodavanje te kategorije u ZOZP jest povećati vrijednosti tog proizvoda, koji je usko povezan s područjem u kojem se proizvodi i sortom koja pokazuje velik potencijal u toj zoni. Na proizvodnju tih pjenušavih i biser vina povoljno utječu velike temperaturne razlike između dana i noći, uglavnom tijekom razdoblja berbe. Taj čimbenik, osim što to pogoduje kumuliranju prekursora aroma u grožđu koji su svojstveni tom području, omogućuje i održavanje ravnoteže između udjela šećera i kiselinske komponente, koja je istaknutija u vinogradima na višim nadmorskim visinama. Ti faktori potiču sve veći broj gospodarstava da počnu proizvoditi tu vrstu vina.

Izmjene se odnose na članke 1., 2., 4., 6., 7. i 9. specifikacije proizvoda te odjeljke 1.3., 1.4. i 1.8. jedinstvenog dokumenta.

2.3. Uvođenje novih sorti

Opis: izmjena se odnosi na dodavanje sorti Cabernet Carbon (crno), Cabernet Cortis (crno), Helios (bijelo), Johanniter (bijelo), Prior (crno), Solaris (bijelo) i Bronner (bijelo) na popis sorti grožđa od kojih se proizvode ta vina.

Obrazloženje: te sorte grožđa imaju sposobnost prilagodbe nepovoljnim uvjetima i zahtijevaju manju uporabu sredstava za zaštitu bilja. Sadašnji prelazak na održivije oblike poljoprivrede (za koje Valtellina ima prirodne predispozicije), zajedno s mogućnošću uvođenja navedenih sorti, može biti dodatan dobar poticaj za smanjenje uporabe sredstava za zaštitu bilja i uzgoj u područjima koja su teže obradiva s pomoću strojeva, što može rezultirati manje intenzivnim i ekološki prihvatljivijim vinogradarstvom. To su potvrdila istraživanja institutâ Fondazione Edmund Mach i Fondazione Fojanini. Ta je mogućnost vrlo važna i za oporavak napuštenih vinograda.

Izmjene se odnose na članke 1. i 2. specifikacije proizvoda i odjeljak 1.7. jedinstvenog dokumenta.

2.4. Smanjenje stvarne alkoholne jakosti izražene volumenom vrste Passito Bianco

Opis: izmjena se odnosi na smanjenje stvarne alkoholne jakosti izražene volumenom vrste Passito Bianco s 12 % na 10 %.

Obrazloženje: sušenjem grožđa koje se koristi za proizvodnju vina, kako bi se u moštu dobili koncentrirani metaboliti iz mesa i kožice njegovih bobica, dobivaju se najbolji rezultate kod slatkih vina kao što su vina Passito. Tim postupkom može se dobiti vino u kojem su alkohol i šećer dobro uravnoteženi, bez promjene organoleptičkih svojstava proizvoda. Tim vinima proširuje se asortiman i odgovara potrebama vinskog sektora na tom području.

Ova se izmjena odnosi na članak 6. specifikacije proizvoda i odjeljak 1.4. jedinstvenog dokumenta.

JEDINSTVENI DOKUMENT

1. Naziv proizvoda

Alpi Retiche

2. Vrsta oznake zemljopisnog podrijetla

ZOZP – zaštićena oznaka zemljopisnog podrijetla

3. Kategorije proizvoda od vinove loze

1. Vino

4. Pjenušavo vino

8. Biser vino

15. Vino od prosušenoga grožđa

16. Vino od prezreloga grožđa

4. Opis vina

Alpi Retiche Bianco, uključujući navođenje sorte grožđa

Boja: slamnatožuta, povremeno sa zelenkastim nijansama

Miris: svjež, nježan, cvjetni

Okus: suh, bogat, ugodan

Najmanja ukupna alkoholna jakost izražena volumenom: 10,50 %

Najmanja količina suhog ekstrakta bez šećera: 13,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanja ukupna kiselost 3,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Rosso, uključujući navođenje sorte grožđa i Alpi Retiche Novello

Boja: rubin-crvena različitog intenziteta

Miris: svjež, voćni

Okus: svjež, bogat, gladak, lagano taninski

Najmanja ukupna alkoholna jakost izražena volumenom: 10,50 %

Najmanja količina suhog ekstrakta bez šećera: 17,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanja ukupna kiselost 3,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Rosato, uključujući navođenje sorte grožđa

Boja: od blijedo do intenzivno ružičaste

Miris: fin, nježan

Okus: suh, svjež, voćni

Najmanja ukupna alkoholna jakost izražena volumenom: 10,50 %

Najmanja količina suhog ekstrakta bez šećera: 14,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanja ukupna kiselost 3,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Passito Bianco

Boja: intenzivno žuta sa zlatnim odsjajem

Miris: širokog spektra, složen, intenzivan

Okus: sladak, pun, skladan, elegantan, eteričan

Najmanja ukupna alkoholna jakost izražena volumenom: 16,00 g/l

Najmanja količina suhog ekstrakta bez šećera: 13,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 10,00 Najmanja ukupna kiselost 3,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Passito Rosso

Boja: intenzivna rubin-crvena

Miris: širokog spektra, cvjetni

Okus: sladak, voćni, skladan, ugodan

Najmanja ukupna alkoholna jakost izražena volumenom: 16,00 %

Najmanja količina suhog ekstrakta bez šećera: 17,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 12,00 Najmanja ukupna kiselost 3,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Vendemmia Tardiva Rosso

Boja: rubin-crvena

Miris: intenzivan, osebujan, složen

Okus: oštar, skladan i ugodno taninski

Najmanja ukupna alkoholna jakost izražena volumenom: 13,00 %

Najmanja količina suhog ekstrakta bez šećera: 17,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 11,00 Najmanja ukupna kiselost 3,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Vendemmia Tardiva Bianco

Boja: intenzivno žuta sa zlatnim odsjajem

Miris: složen, širokog spektra, s naznakama minerala

Okus: pun, skladan, elegantan, ugodan

Najmanja ukupna alkoholna jakost izražena volumenom: 13,00 %

Najmanja količina suhog ekstrakta bez šećera: 13,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) 11,00 Najmanja ukupna kiselost 3,50 grama po litri, izraženo kao vinska kiselina Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Spumante Metodo Classico

Boja: od slamnato žute različitog intenziteta do zlatne

Miris: fin, nježan, širokog spektra, složen, s notama koje proizlaze iz sekundarne fermentacije u boci

Okus: bogat, svjež, fin i skladan

Najmanja ukupna alkoholna jakost izražena volumenom: 11,50 %

Najmanja količina suhog ekstrakta bez šećera: 14,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanja ukupna kiselost 5,0 Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

Alpi Retiche Spumante Metodo Classico Rosé

Boja: ružičasta različitog intenziteta

Miris: fin, nježan, širokog spektra, složen, s notama koje proizlaze iz sekundarne fermentacije u boci

Okus: svjež, bogat, fin i skladan

Najmanja ukupna alkoholna jakost izražena volumenom: 11,50 %

Najmanja količina suhog ekstrakta bez šećera: 15,00 g/l.

Svi analitički parametri koji nisu navedeni u tablici u nastavku u skladu su s ograničenjima propisanima nacionalnim zakonodavstvom i zakonodavstvom EU-a.

Opća analitička svojstva Najveća ukupna alkoholna jakost (u % volumnog udjela) Najmanja stvarna alkoholna jakost (u % volumnog udjela) Najmanja ukupna kiselost 5,0 Najveći sadržaj hlapljivih kiselina (u miliekvivalentima po litri) Najveći ukupni sadržaj sumporova dioksida (u miligramima po litri)

5. Enološki postupci

a. Osnovni enološki postupci

Minimalno razdoblje odležavanja

Poseban enološki postupak

Vina sa ZOZP-om „Alpi Retiche” Passito i „Alpi Retiche” Vendemmia Tardiva [kasna berba] moraju odležavati tijekom minimalnog razdoblja odležavanja, odnosno najranije do 30. lipnja godine nakon godine berbe.

b. Najveći prinos

Alpi Retiche

14 000 kg grožđa po hektaru

Alpi Retiche

112 hektolitara po hektaru

Alpi Retiche Passito

56 hektolitara po hektaru

Alpi Retiche Vendemmia Tardiva

84 hektolitara po hektaru

6. Razgraničeno zemljopisno područje

Proizvodno područje grožđa koje se koristi u proizvodnji moštova i vina koji mogu imati oznaku zemljopisnog podrijetla „Alpi Retiche” obuhvaća cijelo upravno područje općina: Albosaggia, Ardenno, Berbenno in Valtellina, Bianzone, Buglio in Monte, Castione Andevenno, Cercino, Chiavenna, Chiuro, Cino, Civo, Dazio, Dubino, Faedo, Gordona, Mantello, Mello, Menarola, Mese, Montagna in Valtellina, Morbegno, Piateda, Piuro, Poggiridenti, Ponte in Valtellina, Postalesio, Prata Camportaccio, Sernio, Sondrio, Teglio, Tirano, Traona, Tresivio, Villa di Chiavenna i Villa di Tirano u regiji Sondrio.

7. Glavne sorte vinove loze

Ancellotta (crno)

Barbera (crno)

Bonarda (crno)

Bussanello (bijelo)

Cabernet Franc (crno) – Cabernet

Cabernet Sauvignon (crno) – Cabernet

Carmenère (crno)

Chardonnay (bijelo)

Cortese (bijelo)

Corbina (crno)

Croatina (crno)

Dolcetto (crno)

Erbaluce (bijelo)

Fortana (crno)

Franconia (crno)

Freisa (crno)

Garganega (bijelo)

Grappello Ruberti (crno)

Groppello di Mocasina (crno) – Groppello

Groppello di S. Stefano (crno) – Groppello

Groppello Gentile (crno) – Groppello

Manzoni Bianco (bijelo) – Incrocio Manzoni 6.0.13 (bijelo)

Incrocio Terzi n.1 (crno)

Invernenga (bijelo)

Kerner (bijelo)

Lagrein (crno)

Lambrusco di Sorbara (crno) – Lambrusco

Lambrusco Grasparossa (crno) – Lambrusco

Lambrusco Maestri (crno) – Lambrusco

Lambrusco Marani (crno) – Lambrusco

Lambrusco Salamino (crno) – Lambrusco

Lambrusco Viadanese (crno) – Lambrusco

Malvasia Bianca di Candia (bijelo) – Malvasia

Malvasia di Candia Aromatica (bijelo) – Malvasia

Marzemino (crno)

Merlot (crno)

Meunier (crno)

Molinara (crno)

Montepulciano (crno)

Moscato Bianco (bijelo) – Moscato

Moscato di Scanzo (crno) – Moscato

Moscato Giallo (bijelo) – Moscato

Moscato Rosa (ružičasto)

Müller Thurgau (bijelo)

Nebbiolo (crno)

Negrara (crno)

Pignola (crno)

Petit Verdot (crno)

Pinot Bianco (bijelo)

Pinot Grigio

Pinot Nero (crno)

Raboso Veronese (crno) – Raboso

Rebo (crno)

Riesling Italico (bijelo) – Riesling

Rondinella (crno)

Rossola Nera (crno) – Rossola

Sangiovese (crno)

Sauvignon (bijelo)

Schiava Gentile (crno) – Schiava

Schiava Grigia (crno) – Schiava

Schiava Grossa (crno) – Schiava

Schiava (crno)

Syrah (crno)

Teroldego (crno)

Timorasso (bijelo)

Tocai Friulano (bijelo)

Traminer Aromatico (ružičasto)

Trebbiano di Soave (bijelo) – Trebbiano

Trebbiano giallo (bijelo) – Trebbiano

Trebbiano Romagnolo (bijelo) – Trebbiano

Trebbiano Toscano (bijelo) – Trebbiano

Uva Rara (crno)

Veltliner (bijelo)

Verdea (bijelo)

Verdese (bijelo)

Vespolina (crno)

Cabernet Carbon (crno)

Cabernet Cortis (crno)

Helios (bijelo)

Johanniter (bijelo)

Prior (crno)

Solaris (bijelo)

Bronner (bijelo)

8. Opis povezanosti

Alpi Retiche, sve kategorije (1., 4., 8., 15. i 16.) — (A) podaci o zemljopisnom području

Prirodni čimbenici koji su relevantni za povezanost

Valtellina je područje pokrajine Sondrio sjeveroistočno od jezera Como, od 46 do 46,5 stupnjeva sjeverne širine.

Niz posebnih svojstava tog okoliša doprinosi u stvaranju pogodnih klimatskih uvjeta za vinogradarstvo. Dolina, koja se proteže uzdužno uz Alpe, u potpunosti je okrenuta prema jugu te je sa sjevera i istoka zaštićena Retijskim gorjem. Blizina jezera Como na jugozapadu znatno utječe na blagost klime.

Takav položaj osigurava stalan vjetar ili povjetarac i niske razine padalina s ravnomjernom distribucijom tijekom sezone te obilje svjetla, jer su padine okrenute prema jugu, visoki toplinski gradijent, zahvaljujući velikoj masi kamenja i stijena kojima se terase odlikuju, nisku relativnu vlažnost i znatne promjene temperature tijekom razdoblja neposredno prije zrenja.

Tla su uglavnom pjeskovita s brojnim stijenama i kamenjem, ali i humusom i organskim tvarima. Pretežno su blago kisela. U mnogim slučajevima dubina tla smanjuje se na 40–120 cm.

Povijesni i ljudski čimbenici koji su relevantni za povezanost

Vinova loza u području Valtelline potječe iz prvih naseobina Ligura, a nakon njih Etruščana, iako su poljoprivreda i terasiranje zemljišta zabilježeni tek u vrijeme Rimljana. Racionalizacija i intenziviranje uzgoja vinove loze bilježe se u srednjem vijeku i povezani su s majstorima iz Coma i benediktincima, a u kasnijim stoljećima sa Sivom ligom (danas švicarski kanton Graubünden ili Grisons), što je bio snažan poticaj prodaji vina iz područja Valtelline u sjevernoj Europi.

Terasiranje zemljišta posebna je odlika vinogradarstva u tom području. Ovaj način kultiviranja strmih planinskih padina izraz je posebne kulture življenja, pri čemu se mnogi slični oblici mogu naći u mnogim drugim alpskim dolinama. Međutim, najvažniji i najbolji primjer te tehnike upravo je u Valtellini.

Izgradnja terasa omogućila je da se obronci iskoriste za poljoprivredu i uzgoj kultura bitnih za preživljavanje lokalnog stanovništva.

Ljudski faktor ključan je za vinogradarstvo i enološke postupke, a znatnu važnosti ima i zbog zaštite koji poljoprivredni sektor pruža hidrogeologiji zemljišta. Štoviše, samo 5 % odrona događa se na područjima koja su terasirana i obrađena, dok ih se više od 80 % događa tamo gdje nema zaštitne poljoprivredne aktivnosti. Pored toga, danas je povećana svijest o tehnikama uzgoja kojima se nastoje kombinirati ciljevi produktivnosti i ekološke održivosti.

„Alpi Retiche”, Kategorija: vino (1.) — (B) podaci o kvaliteti/svojstvima proizvoda

Informacije o posebnoj kvaliteti proizvoda, koja se može pripisati njegovu zemljopisnom podrijetlu, te o uzročno-posljedičnoj vezi s prirodnim karakteristikama zemljopisnog područja i ljudskim faktorom.

Crna vina rubin-crvene boje, svježe i voćne arome te bogatog i lagano taninskog, ali dobro strukturiranog okusa.

Crna vina vrste Novello rubin-crvene su boje različitog intenziteta i vinozne, lagano voćne arome, a okus im je svjež, zaokružen i gladak.

Boja ružičastog vina varira intenzitetom i nijansama, ovisno o različitim tehnikama korištenima u njegovoj proizvodnji, a njegova aroma odlikuje se finoćom i nježnošću dok je okus suh, svjež i voćni.

Bijela vina odlikuju se slamnatožutom bojom s mogućim zelenkastim nijansama, ovisno o kombinaciji korištenih sorti. Kada je riječ o aromi, odlikuju ih određena aromatska svježina i nježnost cvjetnih nota, dok je okus uglavnom suh, bogat i ugodan, osobito zbog uravnotežene kiselosti.

ZOZP „Alpi Retiche” obuhvaća različite vrste vina zbog razlika u nadmorskoj visini, dubini tla te gradijentu planinskih padina. Općenito, u toplijim područjima uglavnom se uzgajaju crne sorte grožđa jer se od njih mogu proizvesti vina s dobrom strukturom. Nasuprot tome, u hladnijim područjima i područjima na najvišim nadmorskim visinama uglavnom se uzgajaju bijele sorte grožđa ili crne sorte grožđa za ružičasta vina, među ostalim zato što je zbog temperaturnih raspona u tim područjima moguće proizvesti vina sa složenim i izuzetno punim aromama koja su vrlo cijenjena na tržištu.

Na svojstva i kvalitete vina sa ZOZP-om „Alpi Retiche” utječu i ljudski čimbenici, osobito umijeće vinogradara. Zbog strmih planinskih predjela tog područja, prosječna su gospodarstva prilično mala i rascjepkana (manje od 3 000 kvadratnih metara), što ima golem utjecaj na broj sati potrebnih za uzgoj vinove loze. U mnogim slučajevima zbog terasa i poteškoća u pristupu zemljištu broj sati po hektaru prelazi prag od 1 200. Najvažnije su aktivnosti zelena rezidba, zaštita biljaka, berba (isključivo ručno) i radovi na obnovi suhozida koji su potrebni radi vraćanja zemljišta u dobro stanje kada to zahtijevaju izvanredni događaji.

„Alpi Retiche”, kategorije: pjenušavo vino (4.) i biser vino (8.) — (B) podaci o kvaliteti ili svojstvima proizvoda

Informacije o posebnoj kvaliteti proizvoda, koja se može pripisati njegovu zemljopisnom podrijetlu, te o uzročno-posljedičnoj vezi s prirodnim karakteristikama zemljopisnog područja i ljudskim faktorom.

Pjenušava vina, koja se proizvode tradicionalnom metodom, imaju slamnatožutu boju različitog intenziteta s mogućim zlatnim odsjajem. Aroma je fina, nježna, širokog spektra, složena, s notama koje proizlaze iz sekundarne fermentacije u boci. Okus im je svjež, bogat, fin i skladan.

Ružičasta vina ružičaste su boje različitog intenziteta i odsjaja, ovisno o vrsti grožđa koje se koristi. Aroma je fina, nježna, širokog spektra, složena, s notama koje proizlaze iz sekundarne fermentacije u boci. Okus im je svjež, bogat, fin i skladan i odlikuje se savršenom kiselošću, a od pjenušavih vina razlikuju se većom strukturiranošću.

Kategorija biser vina odnosi se samo na ružičasta vina. Ta vina ističu se svojom svježinom i iskričavošću s umjerenim otpuštanjem ugljičnog dioksida, zbog čega su ugodna za piće. Moderne proizvodne tehnike doprinose njihovoj većoj kvaliteti.

Na proizvodnju tih pjenušavih i biser vina povoljno utječu velike temperaturne razlike između dana i noći oko razdoblja berbe. To pogoduje kumuliranju prekursora aroma u grožđu koji su svojstveni tom području i omogućuju održavanje ravnoteže između udjela šećera i kiselinske komponente, koja je istaknutija u vinogradima na višim nadmorskim visinama.

Na svojstva i kvalitete tih vina utječu i ljudski čimbenici, osobito umijeće vinogradara. Zbog strmih planinskih predjela tog područja, prosječna su gospodarstva prilično mala i rascjepkana (manje od 3 000 kvadratnih metara), što ima golem utjecaj na broj sati potrebnih za uzgoj vinove loze. U mnogim slučajevima zbog terasa i poteškoća u pristupu zemljištu broj sati po hektaru prelazi prag od 1 200. Najvažnije su aktivnosti zelena rezidba, zaštita biljaka, berba (isključivo ručno) i radovi na obnovi suhozida koji su potrebni radi vraćanja zemljišta u dobro stanje kada to zahtijevaju izvanredni događaji.

„Alpi Retiche”, kategorije: vino od prosušenoga grožđa (15.) i vino od prezreloga grožđa (16.) — (B) podaci o kvaliteti

Informacije o posebnoj kvaliteti proizvoda, koja se može pripisati njegovu zemljopisnom podrijetlu, te o uzročno-posljedičnoj vezi s prirodnim karakteristikama zemljopisnog područja i ljudskim faktorom.

Vrsta vina Passito Bianco intenzivno je žute boje sa zlatnim odsjajem. Njegova je aroma širokog spektra, složena i intenzivna te ima pun, skladan, elegantan i eteričan okus.

Vrsta vina Passito Rosso ima intenzivnu rubin-crvenu boju. Miris je širokog spektra i cvjetni te ima sladak, voćni, skladan i ugodan okus.

Vrsta vina Vendemmia Tardiva Bianco slamnatožute je boje sa zlatnim odsjajem. Aroma mu je širokog spektra i složena, s naznakama minerala, a okus pun, skladan, elegantan i ugodan.

Vrsta Vendemmia Tardiva Rosso ima rubin-crvenu boju. Miris je intenzivan, osebujan i složen, a okus snažan, skladan i ugodno taninski.

Praksa prisilnog zrenja koja nadilazi tehnološka ograničenja uvodila se tijekom vremena, što svjedoči o ljudskom doprinosu. Trajanje tog procesa ovisi o sezonskim vremenskim uvjetima, kao i o karakteristikama koje vinogradar želi postići. Odabir sorte grožđa na volju je vinogradaru, koji odabire na temelju interakcije čimbenika vinograda, karakteristika grožđa i vina kakvo želi dobiti.

Proizvodnji tih vina općenito pogoduju klimatska obilježja doline, koja se proteže uzdužno uz Alpe, što osigurava stalan vjetar ili povjetarac, posebno u jesen, i odlikuje se hladnim noćima koje pogoduju skladištenju grožđa dok se suši. Znanje stečeno tijekom vremena (ljudski čimbenik) u kombinaciji s okolišnim čimbenicima omogućuju proizvodnju tih vina koja, iako čine mali udio u ukupnoj proizvodnji, nadopunjuju asortiman reprezentativnijih vina.

„Alpi Retiche”, sve kategorije (1., 4., 8., 15. i 16.) — (C) opis uzročne veze

Kategorija vino (1.): raznolikost tla i klimatskih uvjeta, zajedno s umijećem vinara, omogućuju potpuno iskorištavanje potencijala vina u toj kategoriji. Crna vina obično dolaze iz toplijih područja koja im daju dobru strukturu, dok se bijela vina uglavnom proizvode na većim nadmorskim visinama.

Kategorije pjenušavo vino (4.) i biser vino (8.): raznolikost tla i klimatskih uvjeta, zajedno s iskustvom lokalnih proizvođača i modernim tehnikama proizvodnje vina, omogućuju potpuno iskorištavanje potencijala sorti prikladnih za proizvodnju pjenušavih i biser vina.

Kategorije vino od prosušenoga grožđa (15.) i vino od prezreloga grožđa (16.): raznolikost tla i klimatskih uvjeta, zajedno s iskustvom lokalnih proizvođača i modernim tehnikama proizvodnje vina, omogućuju potpuno iskorištavanje potencijala sorti grožđa prikladnih za sušenje. Uzdužni oblik doline znači da je lako prohodna za vjetar ili povjetarac, a u jesen pogoduje skladištenju grožđa.

Interakcija svih tih čimbenika (prirodni i ljudski) pridonosi proizvodnji kvalitetnih vina sa snažnim identitetom i karakteristikama povezanima s proizvodnim područjem.

Stoga se uzročno-posljedična veza temelji na posebnoj kvaliteti proizvoda koja se može pripisati njegovu zemljopisnom podrijetlu.

9. Osnovni dodatni uvjeti

Ne postoje.

Poveznica na specifikaciju proizvoda

https://www.politicheagricole.it/flex/cm/pages/ServeBLOB.php/L/IT/IDPagina/14209

(1) SL L 347, 20.12.2013., str. 671.